Cardiff City FC

Kardifo „City“ – Anglijos futbolo klubas iš Kardifo. Daugkartinis  laimėtojas, nors žaidžia Anglijos sistemoje.

Istorija 
„Riverside AFC“ klubas buvo įkurtas 1899 m., atskiriant jį nuo Riversaido kriketo klubo. Pirmajame sezone komanda žaidė tik draugiškus susitikimus, o 1900 m. tapo „Carfiff & District“ lygos nare. 1902 m. klubas susijungė su „Riverside Albion“ komanda ir perėmė šios pavadinimą. 1905 m. karalius Eduardas VII suteikė Kardifui miesto teises ir klubas pateikė prašymą pakeisti pavadinimą į „Cardiff City“. Prašymas buvo atmestas motyvuojant tuo, kad klubas rungtyniauja žemoje lygoje ir negali deramai reprezentuoti miesto vardo. Siekdami savo tikslo, klubo vadovai 1907 m. perkėlė komandą į Pietų Velso mėgėjų lygą ir pakartojo prašymą leisti pakeisti pavadinimą, kuris buvo patenkintas.

Tuo laikotarpiu klubo populiarumas ėmė augti, tačiau dėl prasto stadiono, įsikūrusio Sophia Gardens, nebuvo priimtas į naujai kuriamą Pietų lygos antrąjį divizioną (Southern League Second Division). Keletą metų „Kardifas“ rungtyniavo šiame stadione arba greta esančiuose miestuose, kol 1910 m. persikėlė į naujai pastatytą „Ninian Park.“ Stadionas leido komandai žaisti minėtoje lygoje, o pirmosiose rungtynėse klubas 1–2 nusileido „Aston Villa FC“. Tais metais buvo nupirktas pirmasis žaidėjas (Jack Evans iš „Cwmparc FC“, kuris ir pelnė vienintelį komandos įvartį tose rungtynėse), klube atsirado treneris, kuriuo tapo žaidžiantysis kapitonas Davy McDougall.

Debiutiniame sezone buvo užimta 4 vieta, o sekančiame 1912–1913 m. „Kardifas“ laimėjo čempionatą ir pateko į aukštesnę lygą. Čia pirmame sezone buvo užimta 3 vieta, tačiau vėliau turnyro rengimas nutrūko dėl prasidėjusio Pirmojo pasaulinio karo. Šiam pasibaigus, komanda, kaip stipriausias Velso klubas, buvo pakviesta dalyvauti Anglijos futbolo sistemoje.

1924 m. „Kardifas“ užėmė 2 vietą Futbolo lygos Pirmajame divizione, o sekančiais metais pasiekė FA Taurės turnyro finalą, kuriame nusileido „Sheffield United FC“. 1927 m. klubas dar kartą pasiekė taurės finalą, kuriame 1–0 įveikė „Arsenal FC“ ir tapo pirmąja ne Anglijos komanda, laimėjusia šį trofėjų. Be to, tai buvo pirmosios futbolo rungtynės, kurias tiesiogiai transliavo BBC radijo stotis.

1927–1928 m. sezone „Kardifas“ užėmė 6 vietą Futbolo lygos Pirmajame divizione, tačiau po metų iš jo iškrito į Anglijos futbolo lygą. 1931 m. jis atsidūrė dar žemesnėje lygoje, Pietų divizione (Football League Third Division South). Klubas keletą kartų keitė trenerius, tačiau rezultatai nepagerėjo, o 1937 m. iškilo grėsmė komandai išnykti, nes gaisras sunaikino jų „Ninian Park“ stadioną. Vis dėlto daugiausia ištikimų gerbėjų dėka klubo reikalai ėmė taisytis, buvo nupirkti keli nauji futbolininkai, tačiau 1939 m. futbolo čempionatų organizavimas nutrūko dėl vėl kilusio karo.

1946–1947 m. „Kardifas“ laimėjo Pietų diviziono varžybas ir grįžo į Antrąją lygą, kurioje triumfavo 1951–1952 m. Vis dėlto aukštesnėje lygoje įsitvirtinti nepavyko ir po 1956–1957 m. sezono komanda vėl atsidūrė Antojoje lygoje, iš kurios paskilti sugebėjo 1960 m.

Septintajame dešimtmetyje „Kardifas“ dėka dalyvavimo Velso futbolo taurės varžybose debiutavo Europos taurių turnyruose. Pirmosios tarptautinės varžybos įvyko 1964–1965 m. sezone su Danijos „Esbjerg fB“, kuris buvo eliminuotas bendru rezultatu 1–0. Nors tais metais Taurių laimėtojų taurės turnyre klubas pasiekė ketvirtfinalį, kuriame nusileido „Real Zaragoza SAD“, Antrosio lygos čempionate buvo užimta vos 20 vieta. Tame sezone komandoje debiutavo 16 metų Džonas Tošakas, vėliau 8 metus rungtyniavęs „Liverpool FC“, o baigęs aktyvią karjerą tapo treneriu.

Po 2 metų Taurių laimėtojų taurės turnyre „Kardifas“ eliminavo tokius klubus kaip „Shamrock Rovers FC“, „NAC Breda“ ir „Torpedo“, o pusfinalyje susitiko su „Hamburger SV“. Po svečiuose pasiektų lygiųjų 1–1, į Ninian Park susirinkę 43 tūkst. žiūrovų išvydo svečių pergalę rezultatu 3–2. Tai buvo didžiausias komandos pasiekimas Europos taurių varžybose.

Tolimesni „Kardifo“ pasirodymas tiek vietiniame čempionate, tiek kituose turnyruose nebuvo labai sėkmingi, kol 2000 m. klubą įsigijo Libano verslininkas Sam Hammam. Klubo rezultatai ėmė gerėti ir 2003–2004 m. sezone jie jau rungtyniavo Pirmajame divizione, kuriame užėmė 13 vietą, tačiau netrukus susidūrė su finansiniais sunkumais ir turėjo parduoti rezultatyviausią savo puolėją Robert Earnshaw, kitais metais – dar keletą pagrindinės sudėties futbolininkų, bet pavyko išsilaikyti turnyro lentelės viduryje.

2006 m. pabaigoje miestas patvirtino planus statyti naują stadioną, o klubo vadovu tapo verslininkas Peter Ridsdale. Pagerėjus finansinei situacijai, į komandą atėjo tokie žaidėjai kaip Robbie Fowler ir Jimmy Floyd Hasselbaink, o 2008 m. po ilgos pertraukos buvo FA Taurės finalas, kuriame nusileista „Portsmouth FC“ 0–1.

2010 m. liepos mėn. „Kardifas“ persikėlė į naują stadioną, o vadovavimą klubui perėmė Malaizijos verslininkai. Klubas 4 metus iš eilės patekdavo į lygos atkrintamąsias varžybas, tačiau jose vis iškrisdavo, kol 2012–2013 m. sezone užėmė 1 vietą ir pirmą kartą laimėjo kelialapį į Premier League.

Debiutinis sezonas stipriausioje Anglijos lygoje susiklostė nelengvai ir po pirmojo rato komanda atsidūrė turnyrinės lentelės apačioje. 2014 m. vasario 2 d. buvo atleistas klubo treneris Malky Mackay, dirbęs nuo 2011 m., o į jo vietą paskirtas buvęs „Manchester United FC“ žaidėjas Ole Gunnar Solskjær.

Emblema

Pasiekimai 

 Velso futbolo asociacijos taurės (FAW Premier Cup) laimėtojas (2002 m.)

Sezonai 

|} Šaltinis:

UEFA varžybos

Taip pat skaitykite 
 Cardiff City FC (moterys) (apie moterų ekipą)

Šaltiniai

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 Transfermarkt
 Globalsportsarchive

Cardiff City
Cardiff City